als_Latn dik_Latn sag_Latn
Në një kohë kur na ndajnë vetëm pak javë nga zgjedhjet parlamentare të 25 qershorit, kreu i Lëvizjes Socialiste për Integrim, Petrit Vasili ka thumbuar aleatin e tij në qeveri, Partinë Socialiste.
Me anë të një postimi në rrjetin e tij social në Facebook, Vasili pohon se shqiptarëve u duhet një shtet që i shtrin dorën dhe jo drurin e prangat.
“Programi i LSI-së e transformon Shqipërinë. Ikën nga fjalët dhe fasadat, e vjen te konkretja, te tavolina e qytetarit, te qetësimi i biznesit. Japim përgjigjet që kanë munguar për më shumë se dy 10-vjeçarë për të krijuar një shtet që shtrin dorën dhe nuk tregon drurin, që ofron zemrën dhe jo prangat.
Ky shtet i duhet të gjithëve. Këtu mund të jetohet më mirë dhe qindra e mijëra të rinj nuk kanë nevojë të shikojnë Perëndimin e hidhët e të largët, por ta shikojnë të ardhmen këtu, në vendin tonë”, shkruan Vasili. /b.l/noa.al/
als_Latn als_Latn als_Latn als_Latn